དེ་ཡང་དེང་སང་སློབ་ཆུང་ཁག་ཏུ་བོད་ཡིག་སློབ་ཚན་ཕུད་དེ་མིན་གྱི་སློབ་ཚན་ཚང་མ་རྒྱ་ཡིག་ལ་བསྒྱུར་ནས་སློབ་ཁྲིད་བྱེད་ཀྱི་ཡོད་པས་སློབ་མས་རང་མི་རིགས་ཀྱི་སྐད་ཡིག་དེར་དོ་སྣང་།སྤྱོད་སྒོ།ཕན་ནུས་སོགས་མི་རྟོགས་པ།དེ་བས་རྟག་ཏུ་སློབ་ཚན་བོད་ཡིག་ཡིན་རུང་དགེ་རྒན་མང་བོ་ཞིག་གི་རྒྱ་སྐད་སོགས་སྐད་རིགས་གཞན་བེད་སྤྱད་ནས་སློབ་ཁྲིད་བྱེད་དུས་མ་གཞི་འགྲེལ་པ་སོགས་གནད་དུ་འཁེལ་བ།ཕན་ནུས་ཆེ་བར་མངོན་རུང་དེས་སློབ་མས་མིང་ཚིག་གང་ཡང་རུང་བ་ཞིག་བོད་ཡིག་ཐོག་ནས་ངོས་འཛིན་དང་གོ་དོན་རྟོགས་པར་ཤུགས་རྐྱེན་ཆེན་པོ་ཐེབས་པ་མ་ཟད་སློབ་མའི་རྩོམ་ཡིག་འབྲི་བར་ཕན་པ་ཅི།དེ་བས་སློབ་མར་བག་ཆགས་ངན་པ་ཞིག་བཟོ་ངེས་རེད།